CELEX: 62014TN0020
Language: mt
Date: 2014-01-08 00:00:00
Title: Kawża T-20/14: Rikors ippreżentat fit- 8 ta’ Jannar 2014 – Nguyen vs Il-Parlament u l-Kunsill

14.4.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 112/42
            
         Rikors ippreżentat fit-8 ta’ Jannar 2014 – Nguyen vs Il-Parlament u l-Kunsill
   (Kawża T-20/14)
   2014/C 112/55
   Lingwa tal-kawża: il-Franċiż
   
      Partijiet
   
   
      Rikorrent: Huynh Duong Vi Nguyen (Woluwe-Saint-Lambert, il-Belġju) (rappreżentant: M. Velardo)
   
      Konvenuti: Il-Kunsill tal-Unjoni Ewropea u l-Parlament Ewropew
   
      Talbiet tar-rikorrenti
   
   
               —
            
            
               tannulla dispożizzjonijiet fosthom l-Artikolu 7 (ħin tal-ivvjaġġar) tal-Anness V tar-Regolamenti tal-Persunal kif ukoll l-Artikolu 8 (spejjeż tal-ivvjaġġar) tal-Anness VII tar-Regolamenti tal-Persunal, emendati bir-Regolament (UE, Euratom) Nru 1023/2013 tal-Parlament Ewropew u tal-Kunsill, tat-22 ta’ Ottubru 2013, li jemenda r-Regolamenti tal-Persunal għall-Uffiċjali tal-Unjoni Ewropea u l-Kondizzjonijiet tal-Impjieg ta’ Aġenti Oħra tal-Unjoni Ewropea, ippubblikat fil-Ġurnal Uffiċjali Nru L 287 tad-29 ta’ Ottubru 2013, sa fejn id-dritt għall-ispejjeż tal-ivvjaġġar u għall-ħin tal-ivvjaġġar huwa marbut mal-allowance tal-espatrijazzjoni jew tar-residenza barra mill-pajjiż;
            
         
               —
            
            
               tordna lill-konvenuti jħallsu lir-rikorrenti ammont ta’ EUR 169 051,96 għad-dannu materjali subit kif ukoll ammont ta’ EUR 40 000 għad-dannu morali;
            
         
               —
            
            
               tikkundanna lill-konvenuti għall-ħlas tad-danni u ta’ interessi moratorji u kumpensatorji bir-rata ta’ 6,75 għad-dannu morali u materjali subiti;
            
         
               —
            
            
               tikkundanna lill-konvenuti għall-ispejjeż sostnuti mir-rikorrenti f’din il-proċedura.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent – li l-post ta’ oriġini tiegħu huwa New York, iżda li ma jibbenefikax mill-allowance tal-espatrijazzjoni jew tar-residenza barra mill-pajjiż u li jitlef minħabba f’hekk, wara r-riforma tar-Regolamenti tal-Persunal għall-Uffiċjali tal-Unjoni Ewropea, id-dritt għall-ħlas fil-forma ta’ somma f’daqqa tal-ispejjeż tal-ivvjaġġar u ż-żieda tal-leave annwali permezz ta’ ġranet ta’ leave addizzjonali bħala ħin tal-ivvjaġġar – jinvoka ħames motivi bbażati:
   
               —
            
            
               fuq ksur tal-forom proċedurali sostanzjali u tal-Artikolu 27 tal-Karta tad-Drittijiet Fundamentali tal-Unjoni Ewropea dwar id-dritt għall-informazzjoni u għall-konsultazzjoni tal-ħaddiema, peress li l-kumitat tar-Regoli tal-Persunal tħalla barra matul ir-reviżjoni tar-Regolamenti tal-Persunal;
            
         
               —
            
            
               fuq ksur tal-prinċipju tar-rispett tad-drittijiet kweżiti, tal-prinċipji fil-qasam tad-dritt inter-temporali u tal-prinċipju ta’ ċertezza legali;
            
         
               —
            
            
               fuq ksur tal-aspettattivi leġittimi;
            
         
               —
            
            
               fuq ksur tal-prinċipju ta’ ugwaljanza fit-trattament u
            
         
               —
            
            
               fuq ksur tal-prinċipju ta’ proporzjonalità.